
	1.
	Informatīvais ziņojums
Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu
	Iebildums
Vēršam uzmanību, ka saskaņā ar Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 52.1.1. punktu, ja projekts attiecas uz valsts pārvaldes institucionālo uzbūvi un darbības principiem, kā arī amata vietu skaita un atlīdzības izmaiņām, tad nepieciešams obligāts Valsts kancelejas saskaņojums.
Lūdzam papildināt pasākumu plāna (11.) 3. "Ņemot vērā 2026. gada apstrādājamo datu apjomu, Iekšlietu digitālajā centrā un PLMP palielināt kiberdrošības speciālistu skaitu līdz trim personām" ar norādi, ka amata vietas kiberdrošības speciālistiem tiks izveidotas pārveidojot jau esošos vakantos amatus vai arī citas amata vietas,bet nepalielinot kopējo amata vietu skaitu valsts pārvaldē. 
Vēršama uzmanība, ka likums "Par valsts budžetu 2026. gadam un budžeta ietvaru 2026., 2027. un 2028. gadam" 80.pants nosaka ierobežojumu veidot jaunas amata vietas. 

 
Piedāvātā redakcija
-
	Laila Ruškule (VK)

	2.
	Informatīvais ziņojums
Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu
	Iebildums
Par tiesību akta projekta mērķi ir norādīts "informēt Ministru kabinetu par [..] pasākumiem un to izpildes termiņiem, lai īstenotu parlamentārās izmeklēšanas komisijas ieteikumus, kas vērsti uz efektīvāku nelegālās migrācijas apkarošanu, labāku likumīgās migrācijas pārvaldību un valsts drošības un sabiedriskās kārtības interešu nodrošināšanu."

Vienlaikus, tiesību akta projekts ietver konceptuālus jautājumus, tādus kā migrācijas politikas konceptuālais ietvars un pamatprincipi projekta 3. nodaļā. Ievērojot protokollēmuma projekta 2. punktu "[a]tbalstīt ziņojumā paustos priekšlikumus un risinājumus", tiesību akta projekts paredzētu ne vien apstiprināt pasākumu plānu, bet arī konceptuāli atbalstīt ziņojumā piedāvāto migrācijas politikas konceptuālo ietvaru un pamatprincipus.

Vēršam uzmanību, ka Ministru kabineta kārtības ruļļa 47. punkts paredz, ka informatīvie ziņojumi neietver konceptuālus jautājumus. Aicinām projektu iesniegt kā plānu atbilstoši Ministru kabineta 2014.gada 2. decembra noteikumiem Nr.737 "Attīstības plānošanas dokumentu izstrādes un ietekmes izvērtēšanas noteikumi".
Piedāvātā redakcija
-
	Otto Tabuns (VK)

	3.
	Informatīvais ziņojums
Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu
	Iebildums
Aicinām pasākumu (1.) 12. piedāvātajā redakcijā svītrot, jo tas rada būtiskus juridiskos un ārpolitiskos riskus un ir pretrunā Latvijas interesēm.

Ja tomēr nepieciešams saglabāt atsauci uz parlamentārās izmeklēšanas komisijas rekomendācijām, teksts ir vispārināms un pārformulējams šādā redakcijā: "Izvērtēt nepieciešamību un tiesiskās iespējas nacionālās pozīcijas izstrādē un dialogā ar ES institūcijām izmantot ES Līgumos paredzētos tiesiskās aizsardzības mehānismus, lai nodrošinātu efektīvu un savlaicīgu ES līmeņa reakciju uz Baltkrievijas radīto hibrīdapdraudējumu un migrācijas problemātiku pie ES ārējās robežas."
 
Piedāvātā redakcija
-
	Otto Tabuns (VK)

	4.
	Informatīvais ziņojums
Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu
	Priekšlikums
Aicinām formāli precizēt plānu:
1) neiekļaujot jau izpildītus pasākumus (piemēram, (2.) 3., 4., (3.) 8., (7.) 8. un (7.) 10. pirmo pasākumu) un ziņas par tiem norādot pie jau īstenotajiem pasākumiem 2. nodaļā;
2) pārskatot izmantotos saīsinājumus 'AM';
3) precizējot pareizrakstību 14. lpp., kā arī pie (5.) 6. pasākuma.  
Piedāvātā redakcija
-
	Otto Tabuns (VK)

	5.
	Informatīvais ziņojums
Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu
	Priekšlikums
Aicinām precizēt pasākumu (2.) 8., un tā termiņu, lai neatkārtotu jau citos normatīvajos aktos noteiktos pastāvīgos pienākumus. Piemēram, līdz noteiktam termiņam rakstiski izvērtējot, kas traucē kompetentajām tiesību aizsardzības un valsts drošības iestādēm pilnībā izmantot savus tiesiskos instrumentus, lai atklātu, izmeklētu un sauktu pie atbildības personas, kas organizē vai atbalsta hibrīdapdraudējumus, tostarp ar nelegālās migrācijas plūsmu pret Latviju un citām ES dalībvalstīm, un kādi ir konkrētie nepieciešamie uzlabojumi.
Piedāvātā redakcija

	6.
	Informatīvais ziņojums
Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu
	Priekšlikums
Aicinām precizēt pasākuma (9.) 11. sasniedzamo rezultātu. Piemēram, norādītās iestādes var kopīgi sagatavot rakstveida izvērtējumu par ārvalstu studentu nodarbinātības apjoma noteikšanas metodiku un problemātiku (lai saglabātu norādītajās konsultācijās secināto tālākai politikas plānošanai un īstenošanai). 
Piedāvātā redakcija
-
	Otto Tabuns (VK)



